
Zagreb, 25. 09. 2020. 
Ostvarenje prava na cijepljenje protiv gripe uz plaćanja 


Sukladno programu cijepljenju (tzv. Program 2.), besplatno cijepljenje protiv gripe namijenjeno je 
za sljedeće kategorije stanovništva: 


* osobe životne dobi 65 godina i starije, 


* štićenici domova za starije osobe te institucija za njegu kroničnih bolesnika (bez obzira na dob, 


2 Moe ze 


bolesnika, 


* osobe, uključujući i djecu, s kroničnim oboljenjima, posebice oboljenjima srca i pluća, a posebno 
djecu s oštećenom plućnom funkcijom (cistična fibroza, kronična astma, bronhopulmonalna 
displazija) i skongenitalnim manama, 

* odrasli i djeca s kroničnim bolestima metabolizma (uključujući dijabetes melitus), kroničnim 
bolestima bubrega, hemaglobinopatijama i oštećenjem imunološkog sustava (uključujući oboljele 
od malignih bolesti, osobe na dugotrajnoj terapiji kortikosteroidima, osobe s HIV infekcijom itd.), 


* djeca i adolescenti (u dobi od 6 mj. do 18. god.) na dugotrajnoj terapiji lijekovima koji sadrže 
acetilsalicilnu kiselinu (radi izbjegavanja nastanka Reye sindroma uz influenzu), 


* uslučaju da se neka od osobe za koje je cijepljenje preporučljivo, zbog svog zdravstvenog stanja 
ne može cijepiti (kontraindikacija), umjesto njih se pod istim uvjetima preporučuje cijepiti osobe iz 
njihove bliske okoline, na primjer kućni kontakti (uključujući djecu), osobe koje pružaju kućnu 
medicinsku njegu i sl., 


* zdravstveni radnici, 
* trudnice. 


(https://www.hzjz.hr/wp-content/uploads/2020/01/Provedbeni-program_-imunizacija-2020.- 
Program-2.pdf) 

Za osobe koje nisu obuhvaćene navedenim programom cijepljenja a koje prepoznaju važnost 
cijepljena protiv gripe, temeljem dopisa Hrvatske ljekarničke komore, uzimajući u obzir važeću 
legislativu vezanu uz način izdavanja cjepiva u ljekarnama važno je uzeti u obzir sljedeće: 


Prema Zakonu o lijekovima i Pravilniku o propisivanju i izdavanju lijekova na recept, ljekarnici 
cjepiva mogu izdati samo na liječnički recept. 


Pri kupnji cjepiva u ljekarni potrebno je imati privatni recept na cjepivo kojeg liječnik propisuje na 
ime pacijenta. Za vrijeme trajanja epidemije privatne recepte liječnici mogu slati putem 
elektroničke pošte što pacijentima povećava dostupnost potrebne terapije. 


Cjepiva protiv gripe koja će se primjenjivati u sezoni cijepljenja 2020./2021. registrirana su i 
puštena u promet na tržište Republike Hrvatske putem centraliziranog postupka i na jedinstveni 
način su stavljeni na sva tržišta Europske unije te su registrirana na način da se izdaju u ljekarni na 
liječnički recept. 


Poveznice na mrežne stranice HALMED-a vezno uz registraciju cjepiva Influvac-tetra i Vaxigrip 
Tetra: 


https://www.halmed.hr/Lijekovi/Baza-lijekova/Influvac-Tetra-suspenzija-za-injekciju-u- 
napunjenoj-strcaljki-cjepivo-protiv-influence-povrsinski-antigeni-inaktivirano/15533/ 


https://www.halmed.hr/Lijekovi/Baza-lijekova/VaxigripTetra-suspenzija-za-injekciju-u-napunjenoj- 
strcaljki-cetverovalentno-cjepivo-protiv-influence-fragmentirani-virion-inaktivirano/12953/ 

